La Junta Consultiva de Contractació Administrativa de la Generalitat de Catalunya va ser creada mitjançant el Decret 192/1981, de 9 de juliol, i adscrita al Departament d'Economia i Finances.
Posteriorment, aquesta disposició ha estat objecte de diverses modificacions, les més significatives de les quals van ser les aprovades amb el Decret 376/1996, de 2 de desembre, de reestructuració de la Junta Consultiva de Contractació Administrativa, que va adequar les funcions de la Junta a la Llei 13/1995, de 18 de maig, de contractes de les administracions públiques; el Decret 237/2000, de 7 de juliol, pel qual es modifica la representació dels departaments als òrgans de la Junta; el Decret 82/2007, de 3 d'abril, de modificació de la seva composició, que va suposar, entre d'altres adequacions, la incorporació dels representants de les organitzacions sindicals als òrgans de la Junta Consultiva de Contractació Administrativa; i els successius decrets de reestructuració del departament d'adscripció de la Junta, el darrer dels quals, el Decret 33/2016, de 19 de gener, de reestructuració del Departament de la Vicepresidència i d'Economia i Hisenda.
La disposició final primera del Decret 82/2007, de 3 d'abril, ja esmentat, va preveure l'autorització al conseller o consellera d'Economia i Finances a efectuar per ordre les futures adaptacions que resultessin necessàries en la composició dels òrgans de la Junta Consultiva de Contractació Administrativa com a conseqüència de l'aprovació de decrets de reestructuració i/o de reorganització dels òrgans, departaments o organismes de l'Administració de la Generalitat.
El Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, ha configurat la nova organització dels departaments de l'Administració de la Generalitat i ha determinat els respectius àmbits de competència.
Aquestes previsions han estat objecte de regulació específica mitjançant els decrets de reestructuració de cada departament.
El Decret 38/2014, de 25 de març, de reestructuració del Departament d'Economia i Coneixement, va adscriure la Secretaria Tècnica de la Junta Consultiva de Contractació Administrativa a la Direcció General del Patrimoni de la Generalitat de Catalunya i el Decret 33/2016, de 19 de gener, ja esmentat, adscriu aquesta Direcció General a la Secretaria d'Hisenda del Departament de la Vicepresidència i d'Economia i Hisenda.
D'acord amb les previsions d'aquests decrets, cal adaptar la composició de la Junta Consultiva de Contractació Administrativa, tant pel que fa als membres per raó del càrrec i als membres dels departaments que ho són per designació, en la mesura que el canvi d'estructura i denominació dels departaments els afecten, com pel que fa a l'adscripció de la seva Secretaria Tècnica.
Amb aquest objectiu, es procedeix a adequar, en primer lloc, l'atribució de la presidència de la Junta a l'òrgan del Departament de la Vicepresidència i d'Economia i Hisenda al qual passa a adscriure's la Junta Consultiva de Contractació Administrativa, és a dir, a la Secretaria d'Hisenda.
En segon lloc, s'efectua l'adaptació de la composició dels òrgans de la Junta pel que fa als vocals dels departaments que ho són per designació, seguint amb la mateixa estructura anterior, és a dir, un representant de cada departament en el Ple d'aquest òrgan i la seva representació en la Comissió Permanent i/o en la Comissió de Classificació Empresarial en funció de les seves atribucions competencials i la incidència d'aquesta en els assumptes que coneixen aquests òrgans, respectivament.
Per tant, en ús de les atribucions que m'han estat conferides,
En aplicació de la disposició final primera del Decret 82/2007, de 3 d'abril, s'adequa la composició i adscripció dels òrgans de la Junta Consultiva de Contractació Administrativa, regulats pels articles 7, 10, 12 i 14 del Decret 376/1996, de 2 de desembre, segons la redacció efectuada pel Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya.
"El Ple de la Junta Consultiva és el màxim òrgan col·legiat i decisori i està integrat pels membres següents:
"L'interventor o interventora general de la Generalitat de Catalunya o l'interventor o interventora en qui delegui.
"El director o directora del Gabinet Jurídic o l'advocat o advocada del Gabinet en qui delegui.
"Una persona en representació de la Cambra Oficial de Contractistes d'Obres de Catalunya, designada per la persona titular del Departament de la Vicepresidència i d'Economia i Hisenda, a proposta d'aquesta organització.
"Dues persones en representació de les organitzacions que agrupen empreses afectades pels contractes de subministraments i pels contractes de serveis, designades per la persona titular del Departament de la Vicepresidència i d'Economia i Hisenda, a proposta d'aquestes organitzacions.
"Una persona en representació de cada departament de la Generalitat de Catalunya, nomenada per la persona titular del Departament de la Vicepresidència i d'Economia i Hisenda, a proposta del respectiu conseller o consellera.
"Dues persones en representació de les organitzacions associatives d'ens locals de Catalunya, designades per la persona titular del Departament de la Vicepresidència i d'Economia i Hisenda, a proposta d'aquestes organitzacions.
"Dues persones en representació de les organitzacions sindicals més representatives a Catalunya, designades per la persona titular del Departament de la Vicepresidència i d'Economia i Hisenda, a proposta d'aquestes organitzacions.
"Una persona en representació del Consell de Cambres Oficials de Comerç, Indústria i Navegació de Catalunya, designada la persona titular del Departament de la Vicepresidència i d'Economia i Hisenda, a proposta d'aquesta organització.
"10.1 La Comissió Permanent està integrada pels membres del Ple següents:
"L'interventor o interventora general o l'interventor o interventora en qui hagi delegat la seva representació en el plenari de la Junta.
"El director o directora del Gabinet Jurídic o l'advocat o advocada en qui hagi delegat la seva representació en el plenari de la Junta.
"Una persona com a representant de les organitzacions que agrupen empreses afectades pels contractes de subministraments.
"Una persona com a representant de les organitzacions que agrupen empreses afectades pels contractes de serveis.
"Les persones que representen els departaments de la Presidència; de la Vicepresidència i d'Economia i Hisenda; de Governació, Administracions Públiques i Habitatge; d'Ensenyament; de Salut; d'Interior; de Territori i Sostenibilitat; de Treball, Afers Socials i Famílies; i d'Agricultura, Ramaderia, Pesca i Alimentació.
"Les persones que representen les organitzacions associatives d'ens locals de Catalunya.
"La persona que representa el Consell de Cambres Oficials de Comerç, Indústria i Navegació de Catalunya.
"Secretari o secretària: el cap o la cap de la Secretaria Tècnica de la Junta Consultiva.
"10.2 Quan s'hagin de tractar assumptes plantejats per un departament o que afectin directament un departament no representat a la Comissió Permanent o una entitat que en depengui o hi estigui vinculada, la persona que representa el departament corresponent al Ple de la Junta Consultiva pot assistir a la reunió de la Comissió Permanent."
"La Comissió de Classificació Empresarial està integrada pels membres del Ple següents:
"President o presidenta: el secretari o secretària general del Departament de Territori i Sostenibilitat.
"Vicepresident o vicepresidenta: el director o la directora de Serveis del Departament de la Vicepresidència i d'Economia i Hisenda.
"Les persones que representen els departaments de la Vicepresidència i d'Economia i Hisenda; d'Afers i Relacions Institucionals i Exteriors i Transparència; d'Ensenyament; de Salut; de Territori i Sostenibilitat; de Cultura; de Treball, Afers Socials i Famílies; d'Empresa i Coneixement; i de Justícia.
"Una persona que representa les organitzacions que agrupen empreses afectades pels contractes de serveis.
"Com a òrgan de suport de la Junta Consultiva de Contractació Administrativa, es crea la Secretaria Tècnica i s'adscriu a la Direcció general del Patrimoni de la Generalitat de Catalunya."